شەفەق نیوز/ تیمەیل وەرگری شارستانی،
ئمڕوو پەنجشەممە، ئاگریگ لەناو بینایگ لە بازاڕیگ جەماوەری خوەرهەڵات بەغداد
پایتەخت کپەو کردن.
لە بەیاننامەیگ رەسیە ئاژانس شەفەق
نیوز وت: تیمەیل وەرگری شارستانی، وە سەرپەرشتیاری وەڕیەوبەری لیوا کازم بۆهان، رویداو
ئاگریگ لەناو بینایگ بازرگانی دوو قاتی کپەو کردن، ک دوکانەیلیگ جویراجویر لەناوی بویە،
و فرەیان وە پێشێلکردن مەرجەی سەڵامەتی کریانە، ئەوەیش لەناو بازاڕ ناوچەی ئەمین لە
خوەرهەڵات بەغداد.
بەیاننامەگە دیاری کرد ک تیمەیل وەرگری
شارستانی ئاگرەگە گیر هاوردن ورخ فراوانبویژی وەرەو بینایل شانی دویرە خستن، و کۆتایی
وە کپەوکردن و سەردەوکردن رویداوەگە هاوردن وەبی توومارکردن زەخمداری، وەگەرد کەموکردن
زەرەدەیل دارایی.
